
A 3D nyomtatás paramétereinek vizsgálata, optimalizálása

Az FDM (Fused Desposition Modelling) eljárással nagy szabadsággal, egyszerűen adhatunk alakot terveinknek. Az eljárás nagy előnye, hogy különleges és drága szerszámok nélkül, egy kompakt méretű berendezéssel készíthetjük el modelljeinket.
Ahhoz, hogy a várt eredményt kapjuk, ismernünk kell a nyomtatás, és így a végtermék minőségét is meghatározó befolyásoló paramétereket. Kísérleteim során azt vizsgáltam, hogy egy adott anyagminőségű filament (a nyomtatás során használt műanyag huzal) feldolgozása során felmerülő beállítási lehetőségek mely kombinációjával tudnám a szakítóvizsgálat szempontjából legkedvezőbb eredményt elérni, majd a kapott eredmények gyakorlati alkalmazását vizsgálom meg.
Dolgozatom során szeretném bemutatni rapid prototyping technológiákat, ezen belül a vizsgált FDM eljárást, majd a vizsgált PLA anyagminőségű polimer tulajdonságait, magukat a vizsgálati paramétereket, végül pedig gyakorlati példán mutatom be ennek hasznosságát.



